Jabarkan Kesan jangka panjang dari Serangan 11 September 2001 dalam bahasa melayu

Kejadian ini meninggalkan kesan ekonomi yang mendalam dalam pasaran Amerika Syarikat dan dunia. Bursa Saham New York (NYSE), Bursa Saham Amerika (AMEX), dan NASDAQ tidak dibuka pada 11 September dan kekal tutup sehingga 17 September. Apabila pasaran saham dibuka semula, pasaran saham Indeks Perindustrian Dow Jones (DJIA) menjunam 684 mata, atau 7.1%, kepada 8921, menjadikannya penurunan mata sehari yang terbesar ketika itu.

Pada akhir minggu itu, DJIA susut 1,369.7 mata (14.3%), iaitu penurunan mata seminggu yang terbesar dalam sejarah, sebelum diatasi pada tahun 2008 ketika krisis kewangan sedunia. Saham A.S. kerugian nilai sebanyak $1.4 trilion pada minggu itu. Ini adalah bersamaan dengan $ dari segi nilai masa kini.

Di Bandar Raya New York, sekitar 430,000 bulan bekerja dan gaji sebanyak $2.8 bilion melayang dalam tiga bulan selepas serangan 9/11. Kesan ekonominya tertumpu pada sektor-sektor ekonomi eksport bandaraya. KDNK bandaraya dianggarkan susut $27.3 bilion pada tiga bulan terakhir 2001 dan seluruh tahun 2002. Kerajaan persekutuan menyediakan bantuan segera bernilai $11.2 bilion kepada kerajaan Bandar Raya New York pada September 2001, dan $10.5 bilion lagi pada awal tahun 2002 untuk keperluan pembangunan ekonomi dan prasarana.

Serangan 9/11 turut menjejaskan perusahaan-perusahaan kecil di Lower Manhattan dekat World Trade Center. Sebanyak 18,000 perniagaan kecil lingkup atau terpaksa berpindah kerana tragedi ini. Bantuan dihulurkan oleh pinjaman Pentadbiran Perniagaan Kecil dan Geran Blok Pembangunan Masyarakat dan Pinjaman Bencana Kerosakan Ekonomi (Community Development Block Grants and Economic Injury Disaster Loans) daripada kerajaan persekutuan. Kira-kira ruang pejabat di Lower Manhattan rosak atau musnah sepenuhnya.

Ramai yang tertanya-tanya adakah pekerjaan-pekerjaan dan asas cukai yang terjejas itu akan pulih. Kajian terhadap kesan ekonomi 9/11 menunjukkan bahawa keterjejasan pasaran hartanah pejabat Manhattan tidak seteruk yang diharapkan dahulu disebabkan keperluan industri perkhidmatan kewangan untuk berinteraksi secara bersemuka.

Ruang udara Amerika Syarikat ditutup selama beberapa hari selepas kejadian itu. Selepas ruang udara dibuka semula, perjalanan udara di benua itu banyak merosot sehingga muatan penerbangan terpaksa dipotong 20%, malah menerukkan masalah kewangan dalam industri penerbangan A.S. yang sedang bertenggang ketika itu.